આજે આપણને વૃક્ષો ઉપર પ્રેમ નથી. ભલે આપણે બધા વન મહોત્સવોની ઉજવણી કરતા હોઇએ, વૃક્ષારોપણ કરીને ફોટા પડાવતા હોઇએ પરંતુ તે પાછળ ઉપયુક્તાની ભાવના છે. એક ફેશન છે. પર્યાવરણવાદી હોવાનો એક પાખંડી ડોળ છે. અથવા તમે વન અને પર્યાવરણ વિભાગમાં છો તો તમારે વૃક્ષારોપણ ના બહાના નીચે મોટા બીલો બનાવી અર્થ વ્યવસ્થા પોતાની બનાવવી છે. આપણો શુધ્ધ ભાવ નથી. જો શુધ્ધ ભાવ હોય તો રોજ બરોજ લાખો વૃક્ષોનુ નિંકદન કાઢી નાખવામાં આવે છે. પ્રદૂષણ ફેલાવી વન સંપતિને નુકશાન કરવામાં આવે છે. તે પ્રવૃતિને અટકાવવા પ્રયત્ન થવો જોઇએ. પરંતુ આ બાબતે કોઇ જ ગંભીર નથી. જયારે વરસાદ નથી થતો ત્યારે વનની કિંમત સમજાય છે. પરંતુ પરમાત્માની થોડી ઘણી અણધારી કૃપા છે. ત્યારે એ કુદરતને ભૂલી જવાય છે.